
                 28.07.2010. a nr…..

Projekteerimistingimuste määramine

(Aleksander Puškini tn 19 korterelamu fassaadide osaline rekonstrueerimine
ning maa-ala heakorrastamine)

1. ASJAOLUD JA MENETLUSE KÄIK

05.07.2010. a Puškini tn üheksateist Korteriühistu, registrikood 80054978, mille esindajana tegutseb juhatuse liige Jelena Bondarenko, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Aleksander Puškini tn 19 korterelamu fassaadide osaliseks rekonstrueerimiseks ning maa-ala heakorrastamiseks. 
2. ÕIGUSLIKUD ALUSED

2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1 Määrata projekteerimistingimused Aleksander Puškini tn 19 korterelamu fassaadide osaliseks rekonstrueerimiseks ning maa-ala heakorrastamiseks järgnevalt:
	3.1.1. ÜLDANDMED



	3.1.1.1 Taotleja andmed: Puškini tn üheksateist Korteriühistu, registrikood 80054978;

             Aleksander Puškini tn 19-12, 20309 Narva.
3.1.1.2 Krundi aadress, mille kohta esitatakse taotlus: Aleksander Puškini tn 19. 
3.1.1.3  Ehitisregistri andmed: elamu 87 krt, 5 korrust, ehitisregistri kood 118000032.

	3.1.1.4  Käesolevad projekteerimistingimused on kehtivad kuni 27.07.2012. a.

	3.1.1.5  Projekteerimistingimuste koostamise alus:     

3.1.1.5.1 Projekteerimistingimuste 05.07.2010. a taotlus nr 1290/1-12;
3.1.1.5.2 Ehitusseadus1, Narva linna  ehitusmäärus;
3.1.1.5.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Aleksander Puškini tn 19 korterelamu fassaadide osaline rekonstrueerimine ning maa-ala heakorrastamine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Siseministri 8.09.2000. a määrus nr 55 „Tuleohutuse üldnõuded”;
-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva Linnavolikogu 30.11.2006. a kinnitatud  määrus nr 48 „Narva linna ehitusmäärus”;

- Narva Linnavolikogu 06.03.2008. a kinnitatud määrus nr 16 „Narva linna heakorra eeskiri”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Eesti Standard prEVS 907 „Rajatise ehitusprojekt”;

- Majandus- ja Kommunikatsiooniministri 27.12.2002. a kehtestatud määrus nr 70 „Nõuded ehitusloa taotlemisel esitatavale ehitusprojektile“;

- Eesti Standard EVS 843:2003 “Linnatänavad” jne.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8 Esitada projekti nimetus vastavalt projekteerimistingimustele.

3.3.9 Hoone inventeerimisjoonised (tüüpiliste korruste plaanid, hoone püstlõige), projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.10 Tehnilised näitajad esitada vastavalt Majandus- ja Kommunikatsiooniministri 24.12.2002. a kehtestatud  määrusele nr 69 „Ehitise tehniliste andmete loetelu“.
3.3.11 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone fassaadide välisviimistlus ja katusekate: olemasolevad.

3.4.2 Korruste avade täitmine: esitada tüüpiliste korruste avade täitmise plaanid, akende ja uste spetsifikatsioon. Näidata akende avamise suunad. 

3.4.3 Soklikorruse aknaavade kinnimüürimine on lubatud vaid Ida-Eesti Päästekeskuse Narva Keskkomando loa alusel. 
3.4.4 Varikatuste rekonstrueerimine: lubatud on kõrgetasemelised kaasaegsed lahendused, ühtlustades fassaadidega. Esitada vähemalt 2 varikatuse lahendust parima tulemuse saavutamiseks. Esitada konstruktiivsed lõiked ja kasutatavate materjalide spetsifikatsioon. 
3.4.5 Muud nõuded: vastavalt projekti tellija lähteülesandele. 
3.4.6 Heakorrastus, jäätmekäitlus, keskkonnakaitsemeetmed, tuleohutusmeetmed: lahendada projekti koosseisus.
3.4.7 Parkimiskohad: lahendada Aleksander Puškini tn 19 kinnistu piirides. Parkimisrea äärmiste parkimiskohtade laiuseks võtta 2,75 m vastavalt Eesti Standardile EVS 843:2003 “Linnatänavad”.
3.4.8 Lubatud teekatted: muruga kombineeritav kivisillutis (murukivid), teekattekivid, asfalt. Kinnistusiseste teede rekonstrueerimise ja projekteerimise korral esitada teekatte lõige ja põhilised pinnakatete tööde mahud. Asfaldi ja teekattekivide kasutamise korral esitada vertikaalplaneerimise joonis. 

3.4.9 Piire lahendada vastavalt Narva linna peaarhitekti 21.11.2008. a kooskõlastatud eskiisile (piirde kõrgus 1,45 m, postide kõrgus 1,3 m, RAL 7012 värvitooniga). Väljaspool krunti projekteeritav piire kooskõlastada naaberkrundi omanikuga. Esitada piirde vaated ja tehnilised näitajad (rajatise ehitisealune pind, kõrgus, pikkus). 
3.4.10 Vajadusel näha ette mänguväljaku rajamine. Esitada mänguväljaku seadmete eksplikatsioon, näidised, vundamendiosa lõige.
3.4.11 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.12 Asendiplaan esitada krundi geodeetilise mõõdistuse alusel. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus).

3.4.13 Vaated esitada mõõtkavas 1:200. Vaadetel näidata sissepääsude detaillahendused, vaadete suunad ja tähistused, akende ja uste värvitoonid, varikatuste materjal, värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.4.14 Arhitektuurne ja konstruktiivne projektiosad: esitada Eesti Standartidega ettenähtud mahus, vastavalt põhiprojekti staadiumile.

	3.5  ERITINGIMUSED




3.5.1    Enne projekteerimise algust tuleb läbi viia hoone tarindite seisundi tehniline ekspertiis. 
            Otsus lisada projekti kausta. Soovitused ja järeldused võtta arvesse projekteerimisel.
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.3 Puude likvideerimise korral määrata likvideeritavate puittaimede liigiline kuuluvus ning esitada Linnavara- ja Majandusameti kooskõlastus.
3.5.4 Liikluskorraldusvahendite paigaldamise korral esitada projekteerimises pädeva vastutava spetsialisti poolt koostatud liikluskorralduse skeem, liikluskorraldusvahendite spetsifikatsioon ning Narva Linnavalitsuse Linnavara- ja Majandusameti liikluskorraldusteenistuse kooskõlastus.
	3.6 KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

